ಬ್ಲಾಗ್ ಗಳಿಗೆ Technoratiಯಿಂದ ಶ್ರೇಣಿಯನ್ನು ನೀಡಲ್ಪಡುವುದಾಗಿದ್ದು, ಇದಕ್ಕೆ ಒಳಬರುವ ಸಂಪರ್ಕ ಕೊಂಡಿಗಳ ಸಂಖ್ಯೆ ಹಾಗೂ ಅಲೆಕ್ಸಾ ಟೂಲ್‌ಬಾರ್ ಅನ್ನು ಬಳಸುವ ಬಳಕೆದಾರರು ಪಡೆಯುವ ಹಿಟ್ಸ್ (ಓದುಗರ ಸಂಖ್ಯೆ) ಅನ್ನು ಆಧರಿಸಿದ ಅಲೆಕ್ಸಾ ಇಂಟರ್ನೆಟ್ ಮಾನದಂಡವಾಗಿರುತ್ತವೆ.2006ನೇ ಇಸವಿಯ ಅಗಸ್ಟ್ ತಿಂಗಳಲ್ಲಿ Technoratiಯು, ಅಂತರ್ಜಾಲ ತಾಣದಲ್ಲಿ ಅತಿ ಹೆಚ್ಚು ಕಡೆ ಸಂಪರ್ಕ ಕೊಂಡಿಯನ್ನು ನೀಡಲ್ಪಟ್ಟಿದ್ದ ಬ್ಲಾಗ್ ಎಂದು ಚೀನಾದ ನಟಿ ಕ್ಸು ಜಿಂಗ್ಲೀ ಅವರ ಬ್ಲಾಗ್ ಅನ್ನು ಗುರುತಿಸಿತ್ತು. ಈ ಬ್ಲಾಗ್ 50 ಮಿಲಿಯಕ್ಕೂ ಹೆಚ್ಚು ಪುಟ ವೀಕ್ಷಣೆಯನ್ನು ಪಡೆದಿದ್ದು, ಜಗತ್ತಿನಲ್ಲೇ ಅತ್ಯಂತ ಜನಪ್ರಿಯ ಬ್ಲಾಗ್ ಆಗಿರುವುದೆಂದು ಚೀನಾದ ಮಾಧ್ಯಮ ಕ್ಸಿನ್ ಹುಆ ವರದಿ ಮಾಡಿತ್ತು. ಬೋಯಿಂಗ್ ಬೋಯಿಂಗ್ ಅನ್ನು ಅತಿ ಹೆಚ್ಚು ಓದುಗರುಳ್ಳ ಸಮೂಹ ಬ್ಲಾಗ್ ಎಂದು Technorati ಮಾನ್ಯ ಮಾಡಿದೆ.